ULGURJI VA ChAKANA SAVDONI LIBERALLAShTIRISh HAMDA UNI RIVOJLANTIRISh UChUN QULAY ShART-ShAROIT YaRATISh ChORA-TADBIRLARI TOʻGʻRISIDA
(decree, 2016-09-26)

Savdo sohasidagi iqtisodiy islohotlarni chuqurlashtirish, ulgurji savdo tizimini yanada takomillashtirish, ulgurji, chakana savdo bilan isteʼmol tovarlari ishlab chiqaruvchi korxonalar oʻrtasida barqaror shartnomaviy munosabatlar uchun shart-sharoitlar yaratish, shuningdek, aholiga savdo xizmati koʻrsatish sifati darajasini oshirish maqsadida: 1. Oʻzbekiston Respublikasi Davlat mulki qoʻmitasi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, “Oʻzbeksavdo” va “Oʻzbekbirlashuv” aksiyadorlik kompaniyalari muassislarining “Oʻzbeksavdo” va “Oʻzbekbirlashuv” aksiyadorlik kompaniyalarini, shuningdek, hududiy savdo-ishlab chiqarish “Savdo” aksiyadorlik kompaniyalarini tugatish toʻgʻrisidagi taklifi qabul qilinsin. Oʻzbekiston Respublikasi Moliya vazirligi, Iqtisodiyot vazirligi tugatilayotgan va qisqartirilayotgan tuzilmalar faoliyati bilan bogʻliq xarajatlarning tasdiqlangan koʻrsatkichlariga zarur tuzatishlar kiritsin. 2. Qonun hujjatlarida belgilangan tartibda Ulgurji savdo korxonalari uyushmasini tashkil etish zarur deb hisoblansin. 4. Ulgurji savdo korxonalari uyushmasi bir oy muddatda belgilangan tartibda ixtisoslashtirilgan hududiy bazalar roʻyxatini, Respublika ulgurji baza-kontoralari toʻgʻrisidagi namunaviy nizomni, shuningdek, ulgurji savdoni amalga oshirish huquqini beradigan litsenziyalarni olish tartibini belgilab beradigan hujjatlar paketini Oʻzbekiston Respublikasi Adliya vazirligiga kiritsin. 6. Quyidagilar: respublika ixtisoslashtirilgan ulgurji baza-kontoralari va ularning hududiy bazalari; borish qiyin va togʻli hududlarda faoliyat koʻrsatayotgan chakana savdo korxonalari besh yil muddatga mulk soligʻi toʻlashdan ozod qilinsin. 7. Moliya vazirligi Ulgurji savdo korxonalari uyushmasi bilan birgalikda bir oy muddatda respublika ixtisoslashtirilgan ulgurji baza-kontoralar va ularning hududiy bazalari tomonidan soliqlar hamda boshqa majburiy toʻlovlarni toʻlash tartibi toʻgʻrisida takliflar kiritsin. 8. Oʻzbekiston Respublikasi Vazirlar Mahkamasi: oʻn kun muddatda ushbu Farmonni ijro etishga oid hujjatlar, jumladan Ulgurji savdo korxonalari uyushmasi, ixtisoslashtirilgan ulgurji baza-kontoralar faoliyatini tashkil etish chora-tadbirlari, savdo faoliyatini amalga oshirish talablarini tasdiqlash, shuningdek, “Oʻzbekbirlashuv” va “Oʻzbeksavdo” aksiyadorlik kompaniyalarini tugatish boʻyicha komissiyani tuzish borasidagi hujjatlarning loyihalarini kiritsin; ikki oy muddatda “Matlubotsavdo” hududiy kompaniyalarining faoliyatini oʻrganib chiqsin va uning natijalariga koʻra ular faoliyati samaradorligini oshirish hamda qishloq, borish qiyin va togʻli hududlar aholisining zarur tovarlarga boʻlgan talab-ehtiyojini qondirish boʻyicha takliflar kiritsin. 9. Oʻzbekiston Respublikasi Adliya vazirligi manfaatdor vazirliklar va idoralar bilan birgalikda bir oy muddatda qonun hujjatlariga ushbu Farmondan kelib chiqadigan oʻzgartish va qoʻshimchalar toʻgʻrisida takliflar kiritsin. 10. Mazkur Farmonning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.